Grete Lõbu

Grete Lõbu (sündinud 6. detsembril 1977) on eesti tele- ja raadioajakirjanik.

 Haridus 
Grete Lõbu on lõpetanud Tallinna Reaalkooli ja Tallinna Pedagoogikaülikooli psühholoogia erialal.

 Töö 
Grete Lõbu töötab Eesti Televisioonis alates 1998. aastast. Esimestel aastatel töötas ta seal ülikooliõpingute   administraatorina (haridussaadete toimetuse assistendina). Hiljem on olnud paljude ETV, aga ka Kanal 2 ja TV3 telesaadete toimetaja. Tema toimetatud tuntumate saadete seas on näiteks "Tunnel", "Rusikas", "Kahvel", "Eesti muusika karikas", "Aastad muusikas", "Eesti kõige kõige" ja "Jõulutunnel". Suurt tähelepanu pälvis omas ajas Tuuli Roosma juhitud saatesari "Mamma mia".Liisa Tagel. Grete Lõbu: lapsed on ikka küsinud, miks mul ei võiks normaalne töö olla. Eesti Päevaleht / Laupäevaleht, 24.03.2018.

Lõbu on juhtinud ETV saateid "Käi jala!", "Hommiku TV", "Tähelaev", suvesaadet "Suveniir" ja jõulusaadet "Jõuluks koju". Ta on olnud ka vabariigi aastapäeva vastuvõtu, laulupidude ning paljude muude suurülekannete saatejuht ja reporter.

Raadios alustas Grete Lõbu tööd 2003. aastal, juhtides Vikerraadios peamiselt hommikuprogrammi, eriprojekte ning saatesarju "Huvitaja" ja "Mis mõttes?".

2013. aasta septembrist juhib ta koos Marko Reikopiga Eesti Televisiooni argipäevasaadet "Ringvaade"."Ringvaate" uus naissaatejuht Grete Lõbu: "Anu Välba asemele ei ole kerge tulla."

 Tunnustus 
 2007 – Andres Küngi fondi stipendium eduka loomingulise tegevuse jätkamiseks
 2018 – EFTA (Eesti Filmi ja Teleauhind) parimale naissaatejuhile

 Isiklikku  

Grete Lõbul on ajakirjanik Margus Saarega kaks tütart Sofia Margaret ja Anna MagdaleenaGrete Lõbu: "Kui ollakse eba­õiglane minu suhtes, kipun ma kõrvad lonti laskma ja peatäie nutma. Kui teiste suhtes, astun ma sõtta." Õhtuleht, 31. august 2013. ning Mirjo Koitiga poeg Hans Kutt. 

Lõbu abiellus Koitiga 2022. aasta 4. märtsil.

 Viited 

 Välislingid 
 "Grete Lõbu täitis 13 minutit "Ringvaate" eetriaega siilist rääkides" ERR menu, 8. jaanuar 2020

Kategooria:Eesti teleajakirjanikud
Kategooria:Eesti raadioajakirjanikud
Kategooria:Tallinna Reaalkooli vilistlased
Kategooria:Tallinna Ülikooli vilistlased
Kategooria:Sündinud 1977